**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. február 25-i ülésére**

**Javaslat a Szombathelyi Egyesített Bölcsődei Intézmény és Családi Napközi Alapító Okiratának módosítására**

A Szombathelyi Egyesített Bölcsődei Intézmény és Családi Napközi Alapító Okiratának módosítását a 68/2013. (XII.29.) NGM rendelet változása, valamint a telephely címének pontosítása indokolja. Az alapító okiratban a költségvetési szerv telephelyének címe, a költségvetési szerv alaptevékenysége, valamint a költségvetési szerv alaptevékenységének kormányzati funkció szerinti megjelölése az alábbiak szerint változik az államháztartásról szóló 2011. évi CXCV. törvény által előírt formanyomtatvány alkalmazásával:

A költségvetési szerv telephelye(i)- az alábbiak szerint módosul:

|  |  |  |
| --- | --- | --- |
|  | telephely megnevezése | telephely címe |
| 1 | Napraforgó Bölcsőde | 9700 Szombathely, Bem J.u.33. |
| 2 | Bokréta Bölcsőde | 9700 Szombathely, Barátság u.22. |
| 3 | **Csodaország Bölcsőde** | **9700 Szombathely, Szűrcsapó u. 43~~-2~~/A.** |
| 4 | **Manócska Családi Napközi** | **9700 Szombathely, Szűrcsapó u. 43~~-2~~/A.** |
| 5 | **Babóca Családi Napközi** | **9700 Szombathely, Szűrcsapó u. 43~~-2~~/A.** |
| 6 | Kuckó Bölcsőde | 9700 Szombathely, Hadnagy u. 2. |
| 7 | Meseház Bölcsőde | 9700 Szombathely, Fogaras u. 6. |
| 8 | Százszorszép Bölcsőde | 9700 Szombathely, Váci M. u. 5. |
| 9. | Csicsergő Bölcsőde | 9700 Szombathely, Bem J. u. 9. |

2. A költségvetési szerv alaptevékenysége - az alábbiak szerint módosul:

**Három éven aluli gyermekek szakszerű nevelése gondozása, egészséges testi fejlődés, értelmi, érzelmi, szociális fejlődés elősegítése, egészséges, korszerű táplálkozás, szükség esetén speciális étrend biztosítása, fogyatékos, HH, HHH gyermekek integrált nevelése.**

**Kapacitás: bölcsőde: 538 férőhely (12-14 fő/csoport). Napraforgó Bölcsőde: 78 fő, Bokréta Bölcsőde: 78 fő, Csodaország Bölcsőde: 104 fő, Manócska Családi Napközi: 7 fő, Babóca Családi Napközi: 7 fő, Kuckó Bölcsőde: 38 fő, Meseház Bölcsőde: 90 fő, Százszorszép Bölcsőde: 104 fő, Csicsergő Bölcsőde: 46 fő.**

**Családi Napközi működtetése: érzelmi fejlődés és szocializáció segítése, megismerési folyamatok fejlődésének segítése, egészséges és korszerű táplálkozás biztosítása. Családi Napközi kapacitása: 14 férőhely, 3 főzőkonyha kapacitása összesen 600 adag/nap, 4 tálalókonyha.**

**Szülői igény esetén – térítés ellenében – bölcsődei szolgáltatások nyújtása:**

* **bölcsődei fejlesztő szolgáltatások (babamuzsika, idegen nyelvű játékok),**
* **egyéb bölcsődei szolgáltatások (időszakos gyermekfelügyelet, játszóház, pöttömtorna, só terápia),**
* **bölcsődei nyári tábor,**
* **egyéb családi napköziben történő szolgáltatás (időszakos gyermekfelügyelet, pöttöm torna, babamuzsika).**

3. A  költségvetési szerv alaptevékenységének kormányzati funkció szerinti megjelölése - az alábbiak szerint módosul:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104030 | Gyermekek napközbeni ellátása |
| 2 | **104031** | **Gyermekek bölcsődei ellátása** |
| 3 | **104035** | **Gyermekétkeztetés bölcsődében, fogyatékosok nappali intézményében** |
| 4 | **104036** | **Munkahelyi étkeztetés bölcsődében** |
| 5 | **104037** | **Intézményen kívüli gyermekétkeztetés** |

A Szombathelyi Egyesített Bölcsődei Intézmény és Családi Napközi módosítást tartalmazó Módosító okirata az előterjesztés 1. számú, a módosításokkal egybeszerkesztett Alapító okirata az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2016. február „ ”**

**/: Dr. Puskás Tivadar :/**

**HATÁROZATI JAVASLAT**

**……../2016. (II.25.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A.§-a alapján a Szombathelyi Egyesített Bölcsődei Intézmény és Családi Napközi Módosító okiratát az előterjesztés 1. számú, a módosítással egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt dokumentumok aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. február 25. /az 1. pont vonatkozásában/

2016. március 10. /a 2. pont vonatkozásában/